Bloms gate

Bloms gate (1–41, 8–42)Postens adressesøk er ei gate på Sørsiden i Hønefoss. Den er 4. tverrgate til Kongens gate, men Bloms gate er stengt for både inn- og utkjøring til denne.

Navigeringen av Bloms gate er utfordrende, siden nummereringen starter på midten og løper først østover, til enden av gate på Løkka ved Søndre park, for deretter å starte opp igjen på Helgesbråten og løpe vestover til denne enden. Bloms gate 1 ligger således på midten, i krysset mellom Bloms gate og Holmboes gate. Bloms gate 23 ligger lengst øst på Løkka nær Storelva, mens Bloms gate 25 ligger like ovenfor nummer 1, men innenfor grensen til Helgesbråten.

Bloms gate preges av eldre villabebyggelse i begge ender, men på midten er det bygårder og en skole (Ringerike videregående skole) som dominerer.

Gata er trolig oppkalt etter Gustav Peter Blom, som var amtmann i Buskerud og Eidsvollsmann.Julehilsen fra Ringerike 2017 (side 11), besøkt 6. desember 2020.

 Kryssende gater og veier 
 Sentrum 
 Holmboes gate
 Norderhovsgata
 Storgata
 Kongens gate

 Løkka 
 Dronningens gate
 Anna Colbjørnsdatters gate

 Helgesbråten 
 Telegrafalleen
 Kandidat Færdens vei
 Fredrik Brochs vei
 Andreas Zeiers vei
 Solbakken

 Bildegalleri 

 Se også 
 Søndre park
 Gater i Hønefoss

Referanser

Kategori:Gater i Hønefoss